Træffet for de luksuriøse autocampere slutter på mandag.

Ove Strøm ejer en meget luksuriøs autocamper til en værdi på tre millioner kroner. Men det er altså ikke den dyreste, som er mødt op til concordetræf i Skagen. Forsamlingens største luksuscamper har nemlig en værdi på mere end 10 millioner danske kroner. Concordetræf I påsken er der samlet omkring 60 luksuscampere i Skagen. Fælles for dem alle er, at de er af mærket Concorde. Og der er deltagere fra hele Nordeuropa. - Nu skal vi ind og se vores rullende hjem. På dansk hedder det vel en autocamper, lyder det fra Ove Strøm. Ove Strøm er en af mange, der tilbringer påsken i Skagen. Han er ankommet sammen med sin kone og deres fælles Concorde, som han er godt tilfreds med. Den er fra 2006 og kostede dengang omkring tre millioner danske kroner. Autocamperen er udstyret med diverse ekstra luksus ting. Blandt andet en stor køleboks og plads til motorcykler. Se autocamperne herunder i hele indslaget: Steppet op Men det kan dog blive endnu bedre. Naboens concorde har nemlig en værdi til syv en halv million danske kroner. - Den her bil er ren luksus. I forhold til min er det nogle step op. Der er meget bedre plads til at arbejde og lave mad. Du kan trække skabe ud, og der er god plads, forklarer Ove Strøm. Og så er der soveværelset og garagen bagtil, som normalt indeholder en fiat500+ i naboens concorde. - Her har du en kingsize-seng, og du kan gå på begge sider, og det ser hyggeligt ud, fortæller Ove Strøm. Og nu er der så plads til øl og Underberg i stedet? - Ja hahaha, vi hygger os, når vi er på påsketur, griner Ove Strøm, der viser den bagerste garage frem, hvor bilen er skiftet ud med dåser og de små flasker. Forsamlingens største Forsamlingens største luksuscamper er 11 meter lang og har en værdi på mere end 10 millioner danske kroner. Og ejermanden er Inge Hodne. - Her er varme og vaskemaskine, fortæller Inge Hodne om sin vogn. Også Ove Strøm er imponeret over det store køretøj. - Han lovpriser luksuscamperen. Jeg synes, han burde bytte med mig, griner han, mens Inge Hodne dog ikke er enig i det. - Nej jeg vil ikke bytte lige over, griner han. Byttehandel eller ej, så er planen, at de begge returnerer til det nordjyske igen næste år. - Ja, vi kommer helt sikkert tilbage til skagen, det er jeg helt sikker på, konstaterer Inge Hodne. - Garanteret, bakker Ove Strøm op. Træffet for de luksuriøse autocampere slutter på mandag.